CELEX: 52014XG1211(01)
Language: da
Date: 2014-12-11 00:00:00
Title: Rådets konklusioner — Uddannelse af retsvæsenets aktører: et vigtigt redskab til at konsolidere gældende EU-ret

11.12.2014   
            
            
               DA
            
            
               Den Europæiske Unions Tidende
            
            
               C 443/7
            
         Rådets konklusioner
   Uddannelse af retsvæsenets aktører: et vigtigt redskab til at konsolidere gældende EU-ret
   (2014/C 443/04)
   RÅDET FOR DEN EUROPÆISKE UNION,
   SOM MINDER OM
   meddelelsen fra Kommissionen til Europa-Parlamentet og Rådet af 29. juni 2006 om uddannelsen af retsvæsenets aktører i Den Europæiske Union (KOM(2006) 356 endelig)
   Rådets resolution om uddannelse af dommere, anklagere og andet personale i retsvæsenet i Den Europæiske Union (2008/C 299/01)
   artikel 81, stk. 2, litra h), og artikel 82, stk. 1, litra c), i traktaten om Den Europæiske Unions funktionsmåde vedrørende Unionens støtte til uddannelse af dommere og anklagere samt andet personale i retsvæsenet inden for civilretlige spørgsmål og i straffesager
   Europarådets rådgivende dommerkomités Magna Carta fra 2010 for dommere, som understreger, at grund- og efteruddannelse er en ret og pligt for dommere, og at uddannelse er et vigtigt element for at garantere dommeres uafhængighed samt retsvæsenets kvalitet og effektivitet (CCJE (2010) 3 Final)
   meddelelsen fra Kommissionen om »Opbygning af tillid til retsvæsenet overalt i EU et nyt aspekt af uddannelsen af retsvæsenets aktører i EU« (KOM(2011) 551 endelig)
   Rådets konklusioner af 27. oktober 2011 om uddannelse af retsvæsenets aktører i EU (2011/C 361/03)
   Europa-Parlamentets beslutning af 14. marts 2012 om uddannelse af retsvæsenets aktører (2012/2575(RSP))
   meddelelsen fra Kommissionen om »EU's dagsorden for retlige anliggender 2020 — Øget tillid, mobilitet og vækst i Unionen« (COM(2014) 144 final)
   Det Europæiske Råds strategiske retningslinjer for området med frihed, sikkerhed og retfærdighed af 27. juni 2014, som fastslår, at »der kræves yderligere tiltag for at (…) styrke uddannelsen af fagfolk« (EUCO 79/14);
   UNDERSTREGER,
   at dommere og anklagere samt andre retlige aktører spiller en afgørende rolle for at garantere overholdelse af EU-retten
   at retlige anliggender, herunder retligt samarbejde, med Lissabontraktatens ikrafttræden er blevet en fuldt udviklet EU-politik. Det europæiske område med retfærdighed skal nu konsolideres. Uddannelse er et nøgleredskab med henblik på at sikre, at de i EU-lovgivningen sikrede rettigheder bliver en realitet, at retsvæsenets effektivitet i medlemsstaterne øges, samt at retsvæsenets aktører har tillid til hinandens retssystemer. Dette igen bør medvirke til at sikre, at retssager og anerkendelse af domme fungerer problemfrit på tværs af grænserne;
   UDTRYKKER TILFREDSHED MED
   
            
               1.
            
            
               det faktum, at over 210 000 retlige aktører, såvel dommere, anklagere, domstolspersonale, advokater, notarer som fogeder, deltog i uddannelsesforløb om EU-ret mellem 2011 og 2013, som det fremgår af Kommissionens årsrapporter om uddannelse af retsvæsenets aktører i EU
            
         
            
               2.
            
            
               udbredelsen af god uddannelsespraksis for dommere, anklagere, advokater og domstolspersonale og henstillingerne om at forbedre uddannelsen for disse erhverv, jf. resultatet af det pilotprojekt om uddannelse af retsvæsenets aktører i EU, der blev foreslået af Europa-Parlamentet i 2012 og gennemført af Kommissionen i 2013 og 2014
            
         
            
               3.
            
            
               vedtagelsen af programmet for retlige anliggender (1) for perioden 2014 til 2020, som skal støtte og fremme uddannelse af retsvæsenets aktører med henblik på at fremme en fælles lov- og retskultur, og som afsætter 35 % af sit samlede budget, dvs. 132 mio. EUR, til dette formål
            
         
            
               4.
            
            
               den øgede deltagelse af dommere og anklagere i udvekslinger og andre grænseoverskridende uddannelsesaktiviteter, som EJTN gennemførte, fremmede og koordinerede i de foregående år;
            
         ANERKENDER,
   
            
               1.
            
            
               at der trods en forbedret situation skal gøres mere for at nå det ambitiøse mål om, at halvdelen (ca. 700 000) af alle retlige aktører bør deltage i uddannelse i EU-ret mellem 2011 og 2020
            
         
            
               2.
            
            
               at de retlige aktørers uddannelsesbehov endnu ikke er blevet opfyldt til fulde, og at situationen varierer på tværs af de juridiske erhverv og medlemsstaterne
            
         
            
               3.
            
            
               at god praksis skal formidles bredt, ajourføres, genanvendes og deles på tværs af de juridiske erhverv
            
         
            
               4.
            
            
               at de retlige aktører fortsat støder på hindringer, når de vil deltage i uddannelsesaktiviteter, f.eks. på grund af tidsmangel eller manglende økonomi, mangel på uddannelseskurser, som omfatter EU-ret, eller mangel på juridiske sprogkundskaber, som er en forudsætning for at deltage i grænseoverskridende uddannelsesaktiviteter
            
         
            
               5.
            
            
               at EJTN på EU-niveau har de rette forudsætninger for via sine medlemmer at koordinere nationale uddannelsesaktiviteter og udvikle et grænseoverskridende uddannelsestilbud for dommere og anklagere; det har modtaget stadig større medfinansieringsstøtte fra Den Europæiske Union i løbet af de foregående år;
            
         OPFORDRER DE NATIONALE UDBYDERE AF UDDANNELSE FOR RETLIGE AKTØRER OG UDDANNELSESUDBYDERNE INDEN FOR DE JURIDISKE ERHVERV TIL
   
            
               1.
            
            
               systematisk at integrere uddannelse i EU-ret og navnlig Den Europæiske Unions charter om grundlæggende rettigheder i grund- og efteruddannelsesaktiviteter på nationalt niveau, hvor det er nødvendigt med henblik på korrekt varetagelse af retlige eller faglige funktioner
            
         
            
               2.
            
            
               at følge op på den gode praksis og de henstillinger, der blev resultatet af pilotprojektet om uddannelse af retsvæsenets aktører, hvor dette er relevant
            
         
            
               3.
            
            
               at fremme anerkendelse af, at grænseoverskridende uddannelsesaktiviteter om EU-ret i en anden medlemsstat eller af en uddannelsesudbyder i EU opfylder eventuelle nationale uddannelsesforpligtelser
            
         
            
               4.
            
            
               om nødvendigt at forbedre indsamlingen af pålidelige data om uddannelse og dele disse data med Kommissionen, så den kan gøre årsrapporterne om uddannelse af retsvæsenets aktører i EU endnu mere nøjagtige
            
         
            
               5.
            
            
               at støtte koordineringen af den uddannelse, de liberale juridiske erhvervs nationale organisationer udbyder, gennem deres respektive enheder på EU-niveau;
            
         OPFORDRER MEDLEMSSTATERNE TIL
   
            
               1.
            
            
               at omsætte den vægt, som konklusionerne fra Det Europæiske Råds møde i juni 2014 lægger på uddannelse af retsvæsenets aktører, til konkrete foranstaltninger ved at:
               
                           —
                        
                        
                           afsætte de fornødne budgetmidler til udvikling af et hensigtsmæssigt uddannelsestilbud og
                        
                     
                           —
                        
                        
                           give retsvæsenets aktører mulighed for at deltage i de udbudte uddannelsesaktiviteter
                        
                     
         
            
               2.
            
            
               at overveje at øge, men som minimum at opretholde deres finansielle støtte til EJTN under hensyntagen til EJTN's juridiske rammer og medlemsstaternes direkte medfinansiering af visse EJTN-uddannelsesaktiviteter i overensstemmelse med relevante uddannelsesbehov med henblik på at matche EU's bidrag og give netværket mulighed for at videreudvikle sine aktiviteter, f.eks. udvekslinger og grænseoverskridende uddannelse
            
         
            
               3.
            
            
               at støtte indsamlingen af pålidelige data på dette område;
            
         OPFORDRER EUROPA-KOMMISSIONEN TIL
   
            
               1.
            
            
               at udnytte den forhåndenværende ekspertise i medlemsstaterne og blandt interessenterne og bygge på det fortrinlige arbejde i EJTN og resultaterne fra pilotprojektet om uddannelse af retsvæsenets aktører i EU, når den overvejer at udarbejde en henstilling om uddannelsesstandarder for alle juridiske erhverv
            
         
            
               2.
            
            
               at fortsætte rapporteringen om de retlige aktørers deltagelse i uddannelse i EU-ret og i andre medlemsstaters lovgivning
            
         
            
               3.
            
            
               at afholde regelmæssige møder på EU-niveau med interessenter, som er involveret i uddannelse af retlige aktører, for at gøre status over fremskridtene og medvirke til at forberede eventuelle yderligere forbedringer af uddannelsen af retsvæsenets aktører i EU
            
         
            
               4.
            
            
               at afholde et specifikt møde på EU-niveau med interessenterne for at kortlægge eksisterende uddannelsesaktiviteter, identificere mulige mangler og foreslå forbedringer, idet der navnlig sættes fokus på uddannelse af retlige aktører og embedsmænd, som anvender Den Europæiske Unions charter om grundlæggende rettigheder
            
         
            
               5.
            
            
               at tilskynde uddannelsesudbydere, det være sig offentlige eller eventuelt private, til at tilrettelægge flere uddannelsesforløb i EU-ret og i juridiske sprogkundskaber på fremmedsprog for de juridiske erhverv under hensyntagen til målet om, at en sådan uddannelse skal være af høj kvalitet og omkostningseffektiv
            
         
            
               6.
            
            
               at forholde sig til det særlige spørgsmål om uddannelse af domstolspersonale, herunder forbedre uddannelsen i EU-ret for domstolspersonale, hvis opgaver omfatter elementer af EU-ret, samt lette det grænseoverskridende samarbejde mellem udbydere af uddannelse for domstolspersonale, hvor det er relevant
            
         
            
               7.
            
            
               under hensyntagen til EU's budgetkrav og -procedurer gradvist at øge den finansielle støtte til Det Europæiske Netværk for Uddannelse af Dommere og Anklagere, der er det afgørende instrument for at forbedre uddannelsen af dommere og anklagere i EU
            
         
            
               8.
            
            
               at øge den finansielle støtte til grænseoverskridende uddannelsesprojekter i henhold til Det finansielle program for retlige anliggender for 2014-2020 og samtidig lempe den administrative byrde for støttemodtagerne
            
         
            
               9.
            
            
               at fortsætte med at udvikle uddannelsessektionen på den europæiske e-justiceportal, herunder e-læring, som et effektivt redskab til videreudvikling af uddannelsen af retsvæsenets aktører i EU.
            
         
      (1)  Europa-Parlamentets og Rådets forordning (EU) nr. 1382/2013 af 17. december 2013 om oprettelse af et program for retlige anliggender for perioden 2014 til 2020 (EUT L 354 af 28.12.2013, s. 73).